Document ID: /roh_data/filtered/fineweb-2-filterrobots_roh.jsonl.gz/67281

Las medaglias:
- Russia 1:54.50 uras
- Norvegia +1:07 min.
- Frantscha +1:16 min
Ils Svizzers han pers gia baud il contact cun ils megliers e la finala cuntanschì l'arrivada cun in retard da 5:22 minutas sin ils Russ. Ils dus rumantschs, Dario Cologna e Jonas Baumann, ch'èn currids en il stil classic han er gì difficultads cun lur material. Candide Pralong ed a la fin Roman Furger ch'èn currids las duas parts en il stil liber han defendì il 7avel plaz.
Russia ina classa per sasezza
Triumfà a moda suverana ha il quartet da la Russia cun tranter auter Alexander Bolschunow. Gia sin ils emprims kilometers èn ils Russ vegnids da scappar da la concurrenza e la finala cuntanschì l'arrivada cun in avanatg da passa ina minuta sin ils gronds rivals da la Norvegia. Grazia a Johannes Hösflot Klaebo hai almain dà argient per ils defensurs dal titel. La medaglia da bronz gudogna il quartet da la Frantscha.